მესინის პროვინცია
მესინის პროვინცია (იტალ. Provincia di Messina) — პროვინცია იტალიაში, ავტონომიურ კუნძულოვან რეგიონ სიცილიაში. დედაქალაქია მესინა. პროვინციის ფართობი 3 247 კმ²-ია, მოსახლეობა — 662 450 ადამიანი (2005, სიცილიის მოსახლეობის 13%). ასევე მოიცავს ლიპარის კუნძულებს. ტერიტორია ძირითადად მთიანია, გამონაკლისია ალუვიური ვაკეები მდინარეთა შესართავებთან. მოსახლეობის ძირითადი ნაწილი თავს სანაპირო ზოლში იყრის, მას შემდეგ, რაც XIX საუკუნიდან ხალხმა მთიანი ქალაქების დატოვება დაიწყო. მთავარი ქედებია პელორიტანი (1300 მ) და ნებროდი (1 900 მ), რომლებიც მოიცავს რეგიონულ ბუნების ნაკრძალს.